পুজোর আগেই তৎপর প্রশাসন! পাণ্ডবেশ্বর বাজারে তল্লাশিতে উদ্ধার বিপুল শব্দবাজি

পশ্চিম বর্ধমান: পুজোর আর মাত্র ৬ দিন! আর উৎসবের ঠিক আগে পাণ্ডবেশ্বর বাজার (Pandabeswar) থেকে উদ্ধার হল বিপুল পরিমাণ শব্দবাজি (Fire Cracker)। ঘটনায় ব্যাপক চাঞ্চল্য ছড়িয়েছে এলাকাজুড়ে। ইতিমধ্যেই ঘটনায় দুজনকে গ্রেফতার করেছে পুলিশ।

সূত্র মারফত জানা গিয়েছে, গোপন সূত্রে খবর পেয়ে শনিবার রাতে পাণ্ডবেশ্বর বাজারে (Pandabeswar) তল্লাশি অভিযানে নামে পাণ্ডবেশ্বর থানার বিশাল পুলিশ বাহিনী। পুলিশি অভিযান ওই এলাকা থেকে বিপুল পরিমাণ শব্দবাজি উদ্ধার হয়। ঘটনায় ব্যাপক চাঞ্চল্য ছড়িয়েছে এলাকাজুড়ে। ঘটনায় দুই অভিযুক্তকে গ্রেফতার করে পুলিশ।

আরও পড়ুন: আধুনিকতার আবহেও মহালয়ার আবেগে পড়েনি ভাটা, সেই ছবিই ধরা পড়ল মসলন্দপুরে

উল্লেখ্য, প্রশাসনের পক্ষ থেকে বারংবার সতর্ক করা সত্ত্বেও শব্দবাজির বিক্রিবাটা বন্ধ হয়নি। তবে পুজোর মুখে পুলিশ মহলের এই তৎপরতা বেশ প্রশংসনীয়। পুলিশ সূত্রে খবর, উদ্ধার হওয়া শব্দবাজিগুলিকে কোনও একটা ফাঁকাস্থানে নিয়ে গিয়ে নিষ্ক্রিয় করে দেওয়া হবে। তবে এখন প্রশ্ন উঠছে কবে বন্ধ হবে এই শব্দবাজির ব্যবসা? কারণ এই শব্দবাজির ভয়ঙ্কর আওয়াজ বয়স্ক মানুষজনেদের পক্ষে অত্যন্ত ক্ষতিকর। একদিকে এই শব্দবাজি যেমন পরিবেশ দূষণ ডেকে আনে ঠিক তেমনই বয়স্ক মানুষদের জীবন ঝুঁকির মুখে ফেলে।

দেখুন অন্য খবর